Þú ert hér : Forsíða / Bókabúð / Íslenskur sjávarútvegur í alþjóðlegu samhengi Íslenskur sjávarútvegur í alþjóðlegu samhengi Höfundur : Ágúst Einarsson Íslenskur sjávarútvegur í alþjóðlegu samhengi eftir dr. Ágúst Einarsson prófessor er fyrsta bók sinnar tegundar á íslensku sem kemur út hérlendis . Fjallað er um sjávarútveg í sögulegu ljósi og markaðslögmál eins og eftirspurn , framboð og eignarréttur skýrð . Lýst er veiðum hér á landi sem og erlendis og fjallað um eldi sjávarfangs og stjórnun fiskveiða . Fiskihagfræði er kynnt til sögunnar og greint er frá vinnslu og markaðssetningu afurða á heimsvísu . Höfundur hefur yfirgripsmikla þekkingu á efninu og setur það fram á auðskiljanlegan hátt án þess að slaka á vísindalegum kröfum til efnistaka . Dr. Ágúst Einarsson er prófessor emeritus við Háskólann á Bifröst og fyrrverandi rektor skólans . Hann hefur gegnt mörgum trúnaðarstörfum og var meðal annars alþingismaður og prófessor við Háskóla Íslands og hefur setið í fjölda stjórna og ráða og var meðal annars formaður Framtakssjóðs Íslands , Samninganefndar ríkisins og bankaráðs Seðlabanka Íslands auk þess sem hann hefur setið í stjórnum Borgarleikhússins og Landsvirkjunar . Ágúst var um árabil prófessor við Viðskipta - og hagfræðideild Háskóla Íslands og var þar skorarformaður og deildarforseti . Hann hefur jafnframt skrifað þrjá tugi bóka , þar á meðal Rekstrarhagfræði , Verkefni í rekstrarhagfræði , Hagræn áhrif tónlistar , Hagræn áhrif kvikmyndalistar , Menningarhagfræði og Hagræn áhrif ritlistar .